Róžant (JK/SN). W domje při putniskej łuce w Róžeńće so pilnje twari. Twar, kotryž běchu dotal na putnikowanjach za hygieniske zaměry wužiwali a kiž bě jako wućek blisko łuki stanowacym putnikam při hubjenym wjedrje słužił, nětko nutřka dospołnje ponowjeja.
Po słowach dobreho znajerja domu Bosćija Kokle z Róžanta je najwjetši čas, zo so tu něšto stanje. Wjerchi na hornim poschodźe, jednore platy z časa NDR, su hižo rozpadowali, zawinjejo hubjenu atmosferu w domje. Tak njebě hižo móžno, zo w domje ludźo přebywaja. Wuwzaćnje smědźachu so na putnikowanjach nuzniki w přizemju wužiwać. Tež to budźe w přichodźe wo wjele přijomniše a časej wotpowědnje moderniše.
szl_Latn szl_Latn